CELEX: 62018TN0084
Language: el
Date: 2018-02-15 00:00:00
Title: Υπόθεση T-84/18: Προσφυγή-αγωγή της 15ης Φεβρουαρίου 2018 — VG κατά Επιτροπής

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/37
            
         Προσφυγή-αγωγή της 15ης Φεβρουαρίου 2018 — VG κατά Επιτροπής
   (Υπόθεση T-84/18)
   (2018/C 152/47)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: VG (εκπρόσωποι: G. Pandey και V. Villante, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               προκαταρκτικώς, εφόσον ενδείκνυται, να κηρύξει ότι το άρθρο 90 του ΚΥΚ είναι άκυρο και δεν εφαρμόζεται στη συγκεκριμένη υπόθεση σύμφωνα με το άρθρο 270 της Συνθήκης για τη Λειτουργία της Ευρωπαϊκής Ένωσης·
            
         
               —
            
            
               να ακυρώσει, πρώτον, την απόφαση της 30ής Οκτωβρίου 2017 της Ευρωπαϊκής Υπηρεσίας Επιλογής Προσωπικού (EPSO) με την οποία απορρίφθηκε η διοικητική ένσταση της προσφεύγουσας-ενάγουσας η οποία ασκήθηκε στις 31 Ιουλίου 2017·
            
         
               —
            
            
               να ακυρώσει, δεύτερον, την απόφαση της EPSO της 19ης Απριλίου 2017 με την οποία απορρίφθηκε το αίτημά της για επανεξέταση της αποφάσεως της EPSO/εξεταστικής επιτροπής περί μη επιλογής της στο επόμενο στάδιο του διαγωνισμού·
            
         
               —
            
            
               να ακυρώσει, τρίτον, την απόφαση της 6ης Φεβρουαρίου 2017 στον διαδικτυακό λογαριασμό EPSO περί μη συμπεριλήψεως της προσφεύγουσας-ενάγουσας στο σχέδιο πίνακα των υποψηφίων που επιλέχθηκαν για τους σκοπούς του διαγωνισμού EPSO/AD/323/16·
            
         
               —
            
            
               να ακυρώσει, τέταρτον, την προκήρυξη του διαγωνισμού EPSO/AD/323/16, η οποία δημοσιεύθηκε στις 26 Μαΐου 2016 (1)·
            
         
               —
            
            
               να ακυρώσει, τέλος, στο σύνολό του, το σχέδιο πίνακα των υποψηφίων που επιλεγήκαν για να συμμετάσχουν στον προαναφερθέντα διαγωνισμό·
            
         
               —
            
            
               να επιδικάσει στην προσφεύγουσα-ενάγουσα αποζημίωση ύψους 50 000 ευρώ·
            
         
               —
            
            
               να καταδικάσει την καθής-εναγομένη στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει τρεις λόγους.
   
               1.
            
            
               Ο πρώτος λόγος αφορά πρόδηλη πλάνη εκτιμήσεως της EPSO/εξεταστικής επιτροπής κατά την αξιολόγηση της επαγγελματικής εμπειρίας της προσφεύγουσας-ενάγουσας και, περαιτέρω, παράβαση του παραρτήματος III της προκηρύξεως του επίμαχου διαγωνισμού όπου εκτίθεται λεπτομερώς η απαιτούμενη επαγγελματική εμπειρία.
            
         
               2.
            
            
               Ο δεύτερος λόγος αφορά παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και προσβολή του δικαιώματος ακροάσεως της προσφεύγουσας-ενάγουσας, καθώς και παράβαση της υποχρεώσεως αιτιολογήσεως και του άρθρου 296 της Συνθήκης για τη Λειτουργία της Ευρωπαϊκής Ένωσης.
            
         
               3.
            
            
               Ο τρίτος λόγος αφορά παράβαση των άρθρων 1, 2, 3 και 4 του κανονισμού 1/58 (2), παράβαση των άρθρων 1δ και 28 του ΚΥΚ και του άρθρου 1, παράγραφος 1, στοιχείο στ', του παραρτήματος III του ΚΥΚ και, περαιτέρω, παραβίαση των αρχών της ίσης μεταχειρίσεως και της απαγορεύσεως των διακρίσεων.
            
         
      (1)  ΕΕ 2016, C 187, σ. A/1.
   
      (2)  Κανονισμός 1/58, της 15ης Απριλίου 1958, περί καθορισμού του γλωσσικού καθεστώτος της Ευρωπαϊκής Οικονομικής Κοινότητας (ΕΕ ειδ. έκδ. 01/001, σ. 14).